సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రియల్ హీరో: అంధవిద్యార్థులకు అరకోటి విరాళం
హీరోలు చాలామందే ఉంటారు.. కానీ రియ‌ల్ హీరోలు అరుదుగా కనిపిస్తుంటారు.
TNN | Updated:
Nov 12, 2017, 03:33PM IST
హీరోలు చాలామందే ఉంటారు.. కానీ రియ&zwnj;ల్ హీరోలు అరుదుగా కనిపిస్తుంటారు. ఆపదలో ఉన్నారు అంటే ఆదుకోవడం తన బాధ్యతగా భావించి రీల్ హీరో మాత్రమే కాదు.. రియల్ హీరో అని నిరూపించుకున్నాడు తమిళ హీరో విజయ్ సేతుపతి. దక్షణాదిలో ఉన్న ఇండస్ట్రీల్లో కోలీవుడ్ హీరోలు మిగిలిన ఇండస్ట్రీలతో పోల్చుకుంటే సామాజిక అంశాలపై యాక్టివ్&zwnj;గా ఉంటారు. ఇటీవల తమిళనాడులో సంభవించిన వరుస పరిణామాలపై తమవంతుగా వాయిస్ వినిపించిన తమిళ హీరోలు జల్లికట్టు సమయంలో ప్రజలతో కలిసి ప్రభుత్వానికి వ్యతిరేకంగా రోడెక్కి మేం ఉన్నాం అంటూ ముందుకు వచ్చారు. ఇటీవల వరదల సమయంలోనూ తమ వంతు సాయాన్ని అందిస్తూనే ఉన్నారు. తాజాగా కోలీవుడ్&zwnj;లో వరుస సినిమాలతో పాపులర్ హీరోగా మారిని విజయ్ సేతుపతి రూ. 50 లక్షల భారీ విరాళాన్ని ప్రకటించి ఉదారతను చాటుకున్నాడు.
&lsquo;అనిల్ సేమియా&rsquo; ప్రోడక్ట్స్&zwnj;కు ప్రచార కర్తగా ఉన్న విజయ్ సేతుపతి ఆ కంపెనీతో రూ.50 లక్షల డీల్ కుదుర్చుకున్నాడు. ఇటీవల ఆ కంపెనీ కొత్త ప్రొడక్ట్స్ మార్కెట్&zwnj;లోకి విడుదల కావడంతో లాంచింగ్ కార్యక్రమంలో పాల్గొన్న విజయ్ సేతుపతి.. &lsquo;అనిల్ సేమియా&rsquo; సంస్థనుండి తాను పొందిన అరకోటిని తమిళనాడులోని అలియలూర్ జిల్లాలో ఉన్న అంధుల పాఠశాల విద్య-మౌళిక వసతుల కల్పన కోసం వినియోగించాల్సిందిగా కోరుతూ విరాళంగా ప్రకటించారు. ఈ జిల్లాలో 10 అంధుల పాఠశాలలు ఉండగా.. 11 బధిర పాఠశాలలు ఉన్నాయి. వీటిన్నింటికీ కలిపి అరకోటిని విరాళంగా ప్రకటించిన మిగిలిన హీరోలకు ఆదర్శంగా నిలిచాడు విజయ్ సేతుపతి. కాగా ఈయన తెలుగులో మెగాస్టార్ చిరంజీవి 151 చిత్రం &lsquo;సైరా&rsquo;లో కీలకమైన పాత్రలో కనిపించనున్నాడు.